દીપોત્સવના ભવ્ય આયોજન અને સરયૂ તટ ઉપર ત્રણ લાખથી વધા દિવડા પ્રગટાવીને વિશ્વરેકોર્ડ બનાવ્યા બાદ સીએમ યોગી આદિત્યનાથે અયોધ્યાને વિકાસની ભેટ આપી હતી. જ્યારે બુધવારે રામ મંદિર મુદ્દે વાત કરી હતી. યોગીએ કહ્યું હતું કે, અયોધ્યામાં રામમંદિર હતું અને રહેશે તેમાં શંકાને કોઈ સ્થાન નથી. ભવ્ય રામ મંદિરના નિર્માણ અંગે ટુંક સમયમાં ચૂકાદો આવશે અને બંધારણની મર્યાદામાં જ રહીને નિર્માણ કરવામાં આવશે. યોગી આદિત્યનાથે ઉમેર્યું હતું કે, આગામી અમુક વર્ષોમાં અયોધ્યાને એક સરસ શહેરના રૂપે વિકસીત કરવામાં આવશે. આ ઉપરાંત અયોધ્યામાં રામમંદિર મામલે સંતોનો પણ તેમને સાથ હોવાનો દાવો કરવામાં આવ્યો હતો.